Държавен вестник, бр. 18, 2006 г., стр. 61

Б Р О Й  18
Д Ъ Р Ж А В Е Н   В Е С Т Н И К
С Т Р .  61
б) при всяко понижение на температурата
под 850 °С.
(5) Страничните животински продукти се
поставят в пещта без пряк контакт на човека
с тях.
Чл. 22. (1) Площадките на предприятията за
изгаряне или съвместно изгаряне, включител-
но и прилежащите им места за съхранение на
странични животински продукти, се проекти-
рат по начин, непозволяващ отделяне на замър-
сяващи вещества в почвата, повърхностни или
подземни води.
(2) На площадките на предприятията за из-
гаряне или съвместно изгаряне е необходимо
да има възможност за съхранение на контами-
нирани дъждовни води и тяхното оттичане от
площадката на предприятието за изгаряне или
на контаминираната вода, получена в резултат
на разливане или пожарогасителни операции.
(3) Капацитетът за съхранение на водите по
ал. 2 осигурява тяхното изследване и пречист-
ване преди освобождаването им.
Чл. 23. (1) Остатъчните вещества, получени
при функционирането на предприятието за из-
гаряне или съвместно изгаряне, са минимални
по количество и вредност съгласно изисквани-
ята на Наредба № 6 от 2004 г. за условията и
изискванията за изграждането и експлоатаци-
ята на инсталации за изгаряне и инсталации за
съвместно изгаряне на отпадъци и се рецикли-
рат, където това е подходящо, в предприятие-
то или извън него при спазване на изисквани-
ята на Закона за опазване на околната среда,
както и на другите специални закони и подза-
конови нормативни актове в областта на окол-
ната среда.
(2) Транспортирането и междинното съх-
ранение на сухите отпадъчни вещества в пра-
хообразна форма се извършват по начин, кой-
то не позволява тяхното разпръскване в окол-
ната среда.
Чл. 24. (1) За следене на параметрите и усло-
вията, свързани с процесите на изгаряне или
съвместно изгаряне, се използват технически
средства.
(2) Предприятията за изгаряне с голям капа-
цитет и предприятията за съвместно изгаряне
разполагат с оборудване за измерване на тем-
пературата.
(3) В досието за регистрация на предприяти-
ето се записват изискванията към процесите на
измерване на температурата.
(4) Инсталираното автоматизирано оборуд-
ване за следене на температурите се контроли-
ра най-малко един път годишно.
(5) Калибрирането чрез паралелни измерва-
ния с референтни методи се извършва най-мал-
ко един път на три години.
(6) Резултатите от измерването на темпера-
турите се записват, съхраняват и представят по
начин, даващ възможност на ветеринарния ле-
кар, контролиращ предприятието, да проверя-
ва спазването на условията на функциониране,
посочени в наредбата.
(7) При повреда или неправилно функцио-
ниране операторът намалява или прекратява
операциите възможно най-бързо и осигурява
предпоставки за възобновяване на нормалните
условия на работа.
Чл. 25. (1) За да бъдат регистрирани от
РВМС, предприятията за изгаряне или съвмест-
но изгаряне с малък капацитет, за които не се
прилагат изискванията на Наредба № 6 за усло-
вията и изискванията за изграждането и екс-
плоатацията на инсталации за изгаряне и инс-
талации за съвместно изгаряне на отпадъци, от-
говарят на следните изисквания:
1. използват се само за обезвреждане на тру-
пове на домашни любимци или на материали
по чл. 4, ал. 1, т. 2, чл. 5, ал. 1 и чл. 6, ал. 1;
2. използват се само за обезвреждане на
материали от този животновъден обект—в слу-
чай, че се намират на територията на животно-
въден обект;
3. отговарят на изискванията по чл. 20, 21 и
чл. 23—24.
(2) Когато предприятията за изгаряне или
съвместно изгаряне с малък капацитет се из-
ползват за обезвреждане на страничните живо-
тински продукти по чл. 4, ал. 1, т. 2, те се разпо-
лагат върху терен, който се оттича лесно.
(3) Не се допускат селскостопански живот-
ни до предприятията и до страничните живо-
тински продукти, които ще бъдат изгаряни, или
до пепелта, получена в резултат от изгарянето
на странични животински продукти.
(4) Когато предприятие за изгаряне с малък
капацитет е разположено на територията на
животновъден обект:
1. се осигурява физическа преграда между
предприятието и селскостопанските животни,
тяхната храна и постеля, а когато е необходи-
мо—подходящи ограждения;
2. оборудването се използва само за функци-
онирането на предприятието, като не се използва
другаде в животновъдния обект;
3. работниците му сменят горното си об-
лекло и обувките всеки път, когато имат кон-
такт със селскостопански животни или с хра-
ната за тях.
(5) Страничните животински продукти или
получената от тях пепел се съхраняват в непро-
пускащи течности съдове, които се етикетират.
(6) Работещите в предприятието контроли-
рат страничните животински продукти да са
изгорени така, че да са напълно редуцирани до
пепел, която се обезврежда чрез депониране
на депо.
(7) Страничните животински продукти, ко-
ито не са напълно изгорени, не се депонират, а
се изгарят повторно или се унищожават по друг
начин съгласно изискванията на наредбата.